Twee in hof oor liggaamsdele 2010-12-15 21:02 * Aptekers vermoor, hul lyke in veld gegooi * Wagte se lyke op plaas gevind * Iemand gesoek om lyk uit te ken Durban - Twee mans sal Vrydag in die Ntuzuma landdroshof verskyn nadat hulle met liggaamsdele in hul besit betrap is, het polisie in KwaZulu-Natal gesê. "Die mans is kragtens die Wet op Menslike Weefsel in hegtenis geneem," het polisiewoordvoerder Luit. kol. Vincent Mdunge gesê. Die eerste verdagte is Sondag in Nongoma in hegtenis geneem nadat hy met twee hande in sy besit betrap is. "'n Verdere ondersoek het die polisie na KwaMashu in Lindelani gelei waar 'n tweede man, wat beweer het dat hy 'n tradionele geneesheer is, met 'n kop en borskas in 'n 20 liter-emmer in sy besit gevind is," het Mdunge gesê. Mdunge het gesê die kop was die van 'n bejaarde man en die borskas die van 'n kind. "Die tradisionele geneesheer het gesê die borskas is 'n tokoloshe wat hy in 'n bos gevang het...en dat dit nie menslik is nie," het die polisiewoordvoerder bygevoeg. http://www.nuus24.com/Suid-Afrika/Nuus/Twee-in-hof-oor-ligga amsdele-20101215